L'ultra-racismo de Hitler teneba as suyas radices en as teorías recistas d'o francés Joseph Arthur de Gobineau y de l'anglés Houston Stewart Chamberlain; o suyo culto enta o super-hombre teneba as suyas radices en as ideyas a o filosofo alemán Friedrich Nietzsche; a suya obsesión por a decadencia teneba orichen en as teorías d'o filosofo conservador alemán Oswald Spengler; y prenió os conceptos de ""raza nordica"" y d'""espacio vital"" a Alfred Rosenberg, o prencipal teorico d'o Partito Nazi. Tamién prenió ideyas d'a dita Revolución conservadora que contra a Republica de Weimar inspiroron pensadors como Arthur Moeller van den Bruck u Hugo von Hofmannsthal (iste zaguero yera autor d'una obra que teneba como títol un suchestivo O Tercer Reich, nombre qu en zaguerías adoptó Hitler ta o suyo rechimen, o Tercer Reich).